title: Nõukogu Rakendusmäärus (EL) 2020/8, 7. jaanuar 2020, millega rakendatakse määruse (EL) 2017/1770 (piiravate meetmete kohta seoses olukorraga Malis) artikli 12 lõiget 1

text:
                  8.1.2020

                  ET

                  Euroopa Liidu Teataja

                  LI 4/1

         NÕUKOGU RAKENDUSMÄÄRUS (EL) 2020/8,
         7. jaanuar 2020,
         millega rakendatakse määruse (EL) 2017/1770 (piiravate meetmete kohta seoses olukorraga Malis) artikli 12 lõiget 1
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 28. septembri 2017. aasta määrust (EL) 2017/1770 piiravate meetmete kohta seoses olukorraga Malis, (1) eriti selle artikli 12 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 28. septembril 2017 vastu määruse (EL) 2017/1770.

                     (2)

                     ÜRO Julgeolekunõukogu resolutsiooni 2374 (2017) punkti 9 alusel loodud ÜRO Julgeoleknõukogu sanktsioonide komitee lisas 19. detsembril 2019 viis isikut selliste isikute ja üksuste loetellu, kelle suhtes kohaldub resolutsiooni 2374 (2017) punktides 4–7 sätestatud varade külmutamine.

                     (3)

                     Määruse (EL) 2017/1770 I lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) 2017/1770 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. jaanuar 2020

                  Nõukogu nimel

                  eesistuja

               A. METELKO-ZGOMBIĆ

            (1)  ELT L 251, 29.9.2017, lk 1.

            LISA
            Käesoleva määruse lisas nimetatud isikud kantakse määruse (EL) 2017/1770 I lisas esitatud loetellu.

               „1.   AHMED AG ALBACHAR (teise nimega: Intahmadou Ag Albachar)

               Amet: Bureau Regional d’Administration et Gestion de Kidal humanitaarkomisjoni eesistuja
               Sünniaeg: 31. detsember 1963
               Sünnikoht: Tin-Essako, Kidali regioon, Mali
               Kodakondsus: Mali
               Mali riiklik isikukood: 1 63 08 4 01 001 005E
               Aadress: Quartier Aliou, Kidal, Mali
               ÜRO poolt loetellu kandmise kuupäev: 10. juuli 2019

                  Muu teave: Ahmed Ag Albachar on tuntud ärimees ja 2018. aasta algusest Kidali regiooni kuberneri erinõunik. Olles Haut Conseil pour l'unité de l’Azawad’i (HCUA) mõjukas liige ja kuuludes Ifoghasi tuareegi kogukonda, tegutseb Ahmed Ag Albachar vahendajana ühenduse Coordination des Mouvements de l’Azawad (CMA) ja Ansar Dine (ÜRO loetelus olev üksus QDe.135) vahel.

                     Lisateave

               Ahmed Ag Albachar kanti loetellu vastavalt resolutsiooni 2374 (2017) punkti 8 alapunktile b tegevuse tõttu, millega takistatakse, takistatakse viivitamisega või ohustatakse kokkuleppe rakendamist; ja vastavalt resolutsiooni 2374 (2017) punkti 8 alapunktile e kui isik, kes takistab humanitaarabi toimetamist Malisse või juurdepääsu humanitaarabile või selle jagamist Malis.
               Jaanuaris kasutas Ag Albachar oma mõjuvõimu, et saavutada kontrolli humanitaar- ja arenguabi projektide üle ja otsustada, milliseid humanitaar- ja arenguabi projekte Kidali regioonis, kelle poolt, kus ja millal ellu viiakse. Tema teadmata ja nõusolekuta ei ole humanitaarabi andmine võimalik. Isehakanud humanitaarkomisjoni eesistujana on Ag Albachari vastutusalaks abitöötajatele elamis- ja töölubade andmine raha või teenuste eest. Nimetatud komisjon kontrollib lisaks, millised ettevõtted ja isikud saavad osaleda pakkumistes, mis puudutavad vabaühenduste Kidalis turustatavaid projekte, mis annab Ag Albacharile võimaluse regioonis humanitaarmeetmetega manipuleerida ja valida isikud, kes vabaühenduste jaoks töötavad. Abi saab jagada ainult tema järelevalve all, mis mõjutab seda, kellele seda jagatakse.
               Lisaks kasutab Albachar töötuid noori vabaühenduste ähvardamiseks ja survestamiseks, takistades tõsiselt nende tegevust. Suur osa humanitaarabiga tegelevast kogukonnast, kuid eelkõige kohalikest elanikest töötajad, kes on haavatavamad, töötavad hirmuõhkkonnas.
               Ahmed Ag Albachar on ka üks veoettevõtte Timitrine Voyage omanikest; see on üks vähestest veoettevõtetest, mida vabaühendustel on lubatud Kidalis kasutada. Ag Albachar ja tosin muud veoettevõtet, mis kuuluvad Ifoghasi tuareegi kogukonna mõjukate liikmete väikesele rühmitusele, omastavad märkimisväärse osa humanitaarabist Kidalis. Lisaks sellele teeb Ag Albachari monopoolne seisund abi andmise teatud kogukondades raskemaks kui teistes.
               Albachar manipuleerib humanitaarabiga, et selle abil saavutada oma isiklikke ja HCUA poliitilisi eesmärke, rakendades terrorit, ähvardades vabaühendusi ja kontrollides nende tegevust, mis kõik takistab ja pärsib abi andmist, mõjutades abivajajaid Kidali piirkonnas. Seega takistab Ahmed Ag Albachar humanitaarabi toimetamist Malisse või juurdepääsu humanitaarabile või selle jagamist Malis.
               Tema tegevus rikub ka Mali rahu- ja leppimise kokkuleppe artiklit 49, mille kohaselt osapooled kohustuvad järgima humaansuse, neutraalsuse, erapooletuse ja sõltumatuse põhimõtteid, mis suunavad humanitaartegevust, et tõkestada humanitaarabi andmist poliitiliste, majanduslike või sõjaliste eesmärkide saavutamiseks, hõlbustada humanitaarabiasutuste juurdepääsu ja tagada nende töötajate julgeolek. Seega Albachar takistab või ohustab kokkuleppe rakendamist.
               2.   HOUKA HOUKA AG ALHOUSSEINI (teise nimega: a) Mohamed Ibn Alhousseyni b) Muhammad Ibn Al-Husayn c) Houka Houka)

               Tiitel: Kaadi
               Sünniaeg: a) 1. jaanuar 1962 b) 1. jaanuar 1963 c) 1. jaanuar 1964
               Sünnikoht: Ariaw, Timbuktu regioon, Mali
               Kodakondsus: Mali
               ÜRO poolt loetellu kandmise kuupäev: 10. juuli 2019

                  Muu teave: Iyad Ag Ghaly (QDi.316) nimetas Houka Houka Ag Alhousseini Timbuktu kaadiks in 2012. aasta aprillis pärast džihaadi kalifaadi loomist Mali põhjaosas. Houka Houka tegi varem tihedat koostööd islamistliku politsei Hesbahiga, mille juhiks oli Ahmad Al Faqi Al Mahdi, kes on alates 2016. aasta septembrist vangis Rahvusvahelise Kriminaalkohtu kinnipidamiskeskuses Haagis.

                     Lisateave

               Houka Houka Ag Alhousseini kanti vastavalt resolutsiooni 2374 (2017) punkti 8 alapunktile b loetellu tegevuse tõttu, millega takistatakse, takistatakse viivitamisega või ohustatakse kokkuleppe rakendamist.
               Pärast Prantsusmaa relvajõudude sekkumist 2013. aasta jaanuaris vahistati Houka Houka Ag Alhousseini 17. jaanuaril 2014, aga seejärel Mali ametiasutused vabastasid ta 15. augustil 2014. Inimõigusorganisatsioonid taunisid seda vabastamist.
               Houka Houka Ag Alhousseini on alates sellest ajast asunud Ariawis, Zouéra piirkonnas, Timbuktust läänes asuvas külas (Essakane vallas) Faguibine järve ääres Mauritaania piiri lähedal. Timbuktu kuberner Koina Ag Ahmadou võttis ta 27. septembril 2017 ametlikult uuesti tööle pärast seda, kui loetellu kantud Mohamed Ousmane Ag Mohamidoune (MLi.003), liikumise Coalition pour le Peuple de l’Azawad (CPA) juht, kelle suhtes kohaldatakse sanktsioone, oli tema poolt lobinud; julgeolekunõukogu Malit käsitlev komitee kandis Mohamed Ousmane Ag Mohamidoune 20. detsembril 2018 loetellu tegevuse tõttu, millega takistatakse, takistatakse viivitamisega või ohustatakse kokkuleppe rakendamist. Mohamed Ousmane asutas 2017. aastal eraldunud rühmitustest moodustatud laiema liidu (Coalition des Mouvements de l'Entente (CME)) ning juhtis seda. Oma asutamiskoosoleku ajal tegi CME ametliku avalduse, milles ähvardas avalikult Mali rahu- ja leppimise kokkuleppe rakendamist. CME on samuti seotud takistuste põhjustamisega, mistõttu on edasi lükatud kokkuleppe rakendamine, avaldades survet Mali valitsusele ja rahvusvahelisele üldsusele, et kehtestada CME mõjuvõimu erinevates kokkuleppega loodud mehhanismides.
               Houka Houka ja Mohamed Ousmane on aidanud oluliselt kaasa üksteise mõjuvõimu suurendamisele: viimati nimetatu on hõlbustanud kohtumisi valitsuse ametnikega ja esimesel on olnud keskne roll Ousmane mõjuvõimu laienemises Timbuktu piirkonnas. Houka Houka on osalenud enamikul Mohamed Ousmane poolt alates 2017. aastast korraldatud kogukonnakogunemistel, aidates kaasa Ousmane tuntusele ja usaldusväärsusele piirkonnas ning samuti liikumise Coalition des Mouvements de l'Entente asutamistseremoonial, kus ta andis Ousmanele avaliku õnnistuse.
               Houka Houkan mõjupiirkond on viimasel ajal laienenud edasi ida poole Beri piirkonnale (Bérabichi araablaste tugipunkt, mis asub 50 km Timbuktust idas) ja Timbuktu põhjaosale. Vaatamata sellele, et Houka Houka ei kuulu kaadide sugulusliini ja et ta alustas tegevust alles 2012. aastal, suutis ta laiendada oma võimu kaadina ja oma võimet kaitsta avalikku julgeolekut teatud piirkondades, kasutades Al-Furqani varasid ning hirmu, mida tema terroristlik organisatsioon tekitab Timbuktu piirkonnas, kasutades mitmesuguseid rünnakuid rahvusvaheliste ja Mali julgeoleku- ja kaitsejõudude vastu ning sihilikke tapmisi.
               Oma toetusega Mohamed Ousmanele ja kokkuleppe rakendamisele takistuste põhjustamisega ohustab Houka Houka Ag Alhousseini selle rakendamist ning rahu, julgeolekut või stabiilsust kogu Malis.
               3.   MAHRI SIDI AMAR BEN DAHA (teise nimega a) Yoro Ould Daha b) Yoro Ould Daya c) Sidi Amar Ould Daha d) Yoro)

               Amet: Mécanisme oppérationnel de coordinationi (MOC) piirkondliku koordineerimise staabiülema asetäitja Gaos.
               Sünniaeg: 1. jaanuar 1978
               Sünnikoht: Djebock, Mali
               Kodakondsus: Mali
               Mali riiklik isikukood: 11262/1547
               Aadress: Golf Rue 708 Door 345, Gao, Mali
               ÜRO poolt loetellu kandmise kuupäev: 10. juuli 2019

                  Muu teave: Mahri Sidi Amar Ben Daha on Gao Lehmari araabiakogukonna juht ja Plateforme des mouvements du 14 juin 2014 d’Alger (Plateforme) koalitsiooniga seotud liikumise Mouvement Arabe de l’Azawad (MAA) valitsusmeelse tiiva staabiülem.

                     Lisateave

               Mahri Sidi Amar Ben Daha kanti loetellu vastavalt resolutsiooni 2374 (2017) punkti 8 alapunktile b tegevuse tõttu, millega takistatakse, takistatakse viivitamisega või ohustatakse kokkuleppe rakendamist.
               Ben Daha oli Gaos tegutsenud islamistliku politsei kõrge ohvitser, kui linn oli 2012. aasta juunist 2013. aasta jaanuarini liikumise Mouvement pour l’unicité et le jihad en Afrique de l’Ouest (MUJAO) (QDe.134) kontrolli all. Praegu on Ben Daha Mécanisme oppérationnel de coordinationi (MOC) piirkondliku koordineerimise staabiülema asetäitja Gaos.
               Bamakos tegutsev Plateforme teatas 12. novembril 2018, et see ei osale tulevastes piirkondlikes konsultatsioonides, mis oleksid pidanud toimuma 13.–17. novembril vastavalt 2018. aasta märtsi tegevuskavale, milles leppisid kokku kõik 2018. aasta märtsi rahu- ja leppimise kokkuleppe osalised. Järgmisel päeval korraldas Coordination des mouvements et fronts patriotiques de résistance (CMFPR)-Plateforme’i Ganda Koy komponendi peastaabi ülem Gaos koordineerimiskohtumise MAA-Plateforme’i esindajatega, et takistada konsultatsioonide toimumist. Blokaadi koordineeriti Plateforme’i juhtkonnaga Bamakos, MAA-Plateforme’iga ja parlamendi liikme Mohamed Ould Matalyga.
               Kümned MAA-Plateforme võitlejad koos CMFRi rühmituste võitlejatega takistasid 14.–18. novembril 2018 piirkondlike konsultatsioonide korraldamist. Vähemalt kuus liikumise Mouvement Arabe de l’Azawadi (MAA-Plateforme) veokit paigutati Ben Daha korraldusel ja osavõtul Gao valitsushoone ette ja lähedusse. Sündmuskohal täheldati ka kahte MAA-Platforme’ile omistatud MOC sõidukit.
               17. novembril 2018 toimus vahejuhtum valitsushoonesse sissepääsu tõkestavate relvastatud elementide ja seda ala läbiva FAMa patrulli vahel, aga see lahendati enne kui see oleks võinud eskaleeruda ja kujutada endast relvarahurikkumist. Valitsushoone blokaad lõpetati 18. novembril 2018 kokku kaheteistkümne sõiduki ja relvastatud rühmade toel pärast Gao kuberneriga peetud läbirääkimiste viimast vooru.
               Ben Daha korraldas 30. novembril 2018 Tinfandas araabiakogukondade vahelise kohtumise, et arutada julgeolekut ja haldusalaseid ümberkorraldusi. Kohtumisel osales ka Ahmoudou Ag Asriw (MLi.001), kelle suhtes on kehtestatud sanktsioonid ja keda Ben Daha toetab ja kaitseb.
               Seega on Ben Daha takistanud rahu- ja leppimise kokkuleppe Põhja-Mali territoriaalse struktuuri reformi käsitlevate peamiste sätete üle peetavate arutelude blokeerimisega rahu ja leppimise lepingu rakendamist. Lisaks toetab Ben Daha isikut, kes teadaolevalt ohustab kokkuleppe rakendamist relvarahurikkumistes ja organiseeritud kuritegevuses osalemisega.
               4.   MOHAMED BEN AHMED MAHRI (teise nimega a) Mohammed Rougi b) Mohamed Ould Ahmed Deya c) Mohamed Ould Mahri Ahmed Daya d) Mohamed Rougie e) Mohamed Rouggy f) Mohamed Rouji)

               Sünniaeg: 1. jaanuar 1979
               Sünnikoht: Tabankort, Mali
               Kodakondsus: Mali
               Pass nr: a) AA00272627 b) AA0263957
               Aadress: Bamako, Mali
               ÜRO poolt loetellu kandmise kuupäev: 10. juuli 2019

                  Muu teave: Mohamed Ben Ahmed Mahri on Gao piirkonnas tegutsev Lehmari araabiakogukonda kuuluv ärimees, kes varem tegi koostööd liikumisega Mouvement pour l’unicité et le jihad en Afrique de l’Ouest (MUJAO) (QDe.134).

                     Lisateave

               Mohamed Ben Ahmed Mahri kanti loetellu vastavalt resolutsiooni 2374 (2017) punkti 8 alapunktile c seetõttu, et ta tegutses resolutsiooni 2374 (2017) punkti 8 alapunktides a ja b kindlaks määratud isikute ja üksuste heaks, nende nimel või juhtimisel, või toetas või rahastas neid muul viisil, sealhulgas tulu kaudu, mida saadi organiseeritud kuritegevusest, sealhulgas Malist pärit või sealt läbi veetavate uimastite ja nende lähteainete tootmisest ja salakaubaveost, inimkaubandusest ja rändajate ebaseaduslikust üle piiri toimetamisest ning relvade smugeldamisest ja salakaubaveost ning kultuuriväärtuste salakaubaveost.
               2017. aasta detsembrist 2018. aasta aprillini juhtis Mohamed Ben Ahmed Mahri rohkem kui 10 tonni Maroko kanepi salakaubavedu külmikveokitega Mauritaania, Mali, Burkina Faso ja Nigeri kaudu. 2018. aasta 13. ja 14. juuni vahelisel ööl konfiskeeriti veerand saadetisest Niameys, kusjuures rivaalitsev rühmitus oli väidetavalt varastanud ülejäänud kolm veerandit 2018. aasta 12.–13. aprilli vahelisel ööl.
               2017. aasta detsembris oli Mohamed Ben Ahmed Mahri Niameys koos Mali kodanikuga, et salakaubavedu ette valmistada. Viimane vahistati Niameys pärast seda, kui ta oli lennanud 15. ja 16. aprillil 2018 Marokost kohale koos kahe Maroko ja kahe Alžeeria kodanikuga, et üritada varastatud kanepit tagasi saada. Samuti vahistati kolm tema kaastöötajat, sealhulgas Maroko kodanik, kellele oli 2014. aastal Marokos määratud narkokaubanduse eest 5-kuuline vangistus.
               Mohamed Ben Ahmed Mahri juhib kanepivaigu salakaubavedu Nigerisse otse Põhja-Mali kaudu, kasutades konvoisid, mida juhivad tuareegi rühmituse Groupe autodéfense touareg Imghad et allies (GATIA) liikmed, sealhulgas Ahmoudou Ag Asriw (MLi.001), kelle suhtes on kehtestatud sanktsioonid. Mohamed Ben Ahmed Mahri maksab Ariwile nende konvoide kasutamise eest. Need konvoid tekitavad sageli kokkupõrkeid konkurentidega, kes on seotud liikumisega Coordination des Mouvements de l’Azawad (CMA).
               Uimastikaubandusest saadud kasuga toetab Mohamed Ben Ahmed Mahri terroristlikke relvarühmitusi, eelkõige üksust Al-Mourabitoun (QDe.141), mille suhtes kohaldatakse sanktsioone, püüdes anda ametnikele altkäemaksu, et nad vabastaksid vahistatud võitlejaid, ja soodustades võitlejate integreerimist liikumisse Mouvement Arabe pour l’Azawad (MAA) Plateforme.
               Seetõttu toetab Mohamed Ben Ahmed Mahri organiseeritud kuritegevusest saadud tuluga isikut, kelle suhtes on resolutsiooni 2374 (2007) punkti 8 alapunkti b alusel tuvastatud, et ta ohustab Mali rahu ja leppimise kokkuleppe rakendamist, ning resolutsioonis 1267 nimetatud terrorirühmitust.
               5.   MOHAMED OULD MATALY

               Amet: Parlamendi liige
               Sünniaeg: 1958
               Kodakondsus: Mali
               Pass nr: D9011156
               Aadress: Golf Rue 708 Door 345, Gao, Mali
               ÜRO poolt loetellu kandmise kuupäev: 10. juuli 2019

                  Muu teave: Mohamed Ould May on endine Bouremi linnapea ja praegune Bouremi valimisringkonda esindav parlamendiliige, kes kuulub erakonda Rassamblement pour le Mali (RPM, president Ibrahim Boubacar Keita erakond). Ta on pärit Lehmari araabiakogukonnast ja on Plateforme des mouvements du 14 juin 2014 d’Alger (Plateforme) koalitsiooniga seotud liikumise Mouvement Arabe de l’Azawad (MAA) valitsusmeelse tiiva mõjukas liige.

                     Lisateave

               Mohamed Ould Mataly kanti loetellu vastavalt resolutsiooni 2374 (2017) punkti 8 alapunktile b tegevuse tõttu, millega takistatakse, takistatakse viivitamisega või ohustatakse kokkuleppe rakendamist.
               Bamakos tegutsev Plateforme teatas 12. novembril 2018, et see ei osale tulevastes piirkondlikes konsultatsioonides, mis oleksid pidanud toimuma 13.–17. novembril vastavalt 2018. aasta märtsi tegevuskavale, milles leppisid kokku kõik 2018. aasta märtsi rahu- ja leppimise kokkuleppe osalised. Järgmisel päeval korraldas Coordination des mouvements et fronts patriotiques de résistance (CMFPR)-Plateforme’i Ganda Koy komponendi peastaabi ülem Gaos koordineerimiskohtumise MAA-Plateforme’i esindajatega, et takistada konsultatsioonide toimumist. Blokaadi koordineeriti Plateforme’i juhtkonnaga Bamakos, MAA-Plateforme’iga ja parlamendi liikme Mohamed Ould Matalyga.
               Tema lähedane kaastöötaja Mahri Sidi Amar Ben Daha, teise nimega Yoro Ould Daha, kes elab tema kinnistul Gaos, osales sellel ajal konsultatsioonide koha ehk kuberneri kantselei blokaadis.
               Lisaks oli Ould Mataly 12. juulil 2016 üks neist, kes õhutasid kokkuleppe rakendamise suhtes vaenulikke meeleavaldusi.
               Põhja-Mali territoriaalse struktuuri reformiga seotud rahu- ja leppimise kokkuleppe peamiste sätete üle peetavate arutelude tõhusa blokeerimise kaudu on Ould Mataly takistanud rahu ja leppimise kokkuleppe rakendamist ja põhjustanud viivitusi selle rakendamisel.
               Lisaks on Ould Mataly nõudnud, et vabastataks tema kogukonna liikmed, kes on terrorismivastastes operatsioonides kinni peetud. Oma osalemisega organiseeritud kuritegevuses ja terroristlikes relvarühmitustes ohustab Mohamed Ould Mataly kokkuleppe rakendamist.“


title: Komisjoni Rakendusmäärus (EL) 2020/178, 31. jaanuar 2020, kolmandatest riikidest saabuvatele reisijatele ja postiteenuste ning teatavate ettevõtjate klientidele sellise teabe esitamise kohta, mis käsitleb taimede, taimsete saaduste ja muude objektide liidu territooriumile sissetoomise keeldu vastavalt Euroopa Parlamendi ja nõukogu määrusele (EL) 2016/2031

text:
                  10.2.2020

                  ET

                  Euroopa Liidu Teataja

                  L 37/1

         KOMISJONI RAKENDUSMÄÄRUS (EL) 2020/178,
         31. jaanuar 2020,
         kolmandatest riikidest saabuvatele reisijatele ja postiteenuste ning teatavate ettevõtjate klientidele sellise teabe esitamise kohta, mis käsitleb taimede, taimsete saaduste ja muude objektide liidu territooriumile sissetoomise keeldu vastavalt Euroopa Parlamendi ja nõukogu määrusele (EL) 2016/2031
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ, (1) eriti selle artikli 45 lõike 1 neljandat lõiku,
         ning arvestades järgmist:

                     (1)

                     Määruse (EL) 2016/2031 kohaselt peavad liikmesriigid, meresadamad, lennujaamad ja rahvusvahelised veoettevõtjad tegema reisijatele kättesaadavaks teabe taimede, taimsete saaduste ja muude objektide liidu territooriumile sissetoomise keeldude ja nõuete kohta.

                     (2)

                     Postiteenuste osutajad ja kaugmüügiga tegelevad ettevõtjad peavad samuti tegema selle teabe oma klientidele kättesaadavaks.

                     (3)

                     Teave tuleks esitada lihtsal ja kiirelt mõistetaval viisil. Seetõttu peaks teave visuaalselt kujutama järgmisi reisijatega kaasas olevaid keelatud esemeid: istutamiseks ettenähtud taimed, lõikelilled, puu- ja köögivili.

                     (4)

                     Selguse huvides peaks see sisaldama ka teadet selliste kõige olulisemate eeskirjade ja nõuete kohta, milles käsitletakse taimede, taimsete saaduste ja muude objektide liidu territooriumile sissetoomist. Kõnealune teade peaks sisaldama teavet puuviljade kohta, mis on määruse (EL) 2016/2031 artikli 73 kohaselt fütosanitaarsertifikaadi nõudest vabastatud, kolmandate riikide kohta, kellelt fütosanitaarsertifikaati ei nõuta, ja liidu territooriumide kohta, kellelt sertifikaati nõutakse.

                     (5)

                     See teave tuleks teha kättesaadavaks kõigis liitu sisenemise kohtades või liitu liikuvatel veovahenditel. Liikmesriikidel peaks samuti olema õigus valida muid kohti, näiteks liidust kolmandatesse riikidesse suunduvaid väljumiskohti, et teha see teave õigel ajal kättesaadavaks reisijatele, kes hiljem kõnealustest riikidest liitu tagasi pöörduvad.

                     (6)

                     Käesolev määrus peaks jõustuma kolmandal päeval pärast selle avaldamist, et tagada reisijate, postiteenuste klientide ja kaugmüügiga tegelevate ettevõtjate võimalikult kiire teavitamine uute eeskirjade kohaldamisest.

                     (7)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Teabe esitamine kolmandatest riikidest saabuvatele reisijatele ning postiteenuste ja teatavate ettevõtjate klientidele

               1.   Liikmesriigid, meresadamad, lennujaamad ja rahvusvahelised veoettevõtjad panevad kõikides liitu sisenemise kohtades või kõigil liitu liikuvatel veovahenditel kolmandatest riikidest saabuvate reisijate jaoks välja plakatid, millel on esitatud lisas sätestatud teave.
               Liikmesriigid, meresadamad, lennujaamad ja rahvusvahelised veoettevõtjad võivad esimeses lõigus sätestatud plakatid välja panna ka liidust väljumise kohtades.

               2.   Postiteenuse osutajad ja kaugmüügiga tegelevad ettevõtjad teevad lisas sätestatud teabe oma klientidele kättesaadavaks vähemalt interneti kaudu.

               3.   Lisas sätestatud teave paigutatakse kergesti nähtavatesse kohtadesse nii füüsilistes asukohtades kui ka internetis.

            Artikkel 2
            Jõustumine
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. jaanuar 2020

                  Komisjoni nimel

                  president

               Ursula VON DER LEYEN

            (1)  ELT L 317, 23.11.2016, lk 4.

            LISA
            Artiklis 1 osutatud hoiatusplakat


title: Komisjoni Rakendusmäärus (EL) 2020/179, 3. veebruar 2020, millega kiidetakse heaks piiritusjoogi registreeritud geograafilise tähise tootespetsifikaadi muudatus (Berliner Kümmel)

text:
                  10.2.2020

                  ET

                  Euroopa Liidu Teataja

                  L 37/4

         KOMISJONI RAKENDUSMÄÄRUS (EL) 2020/179,
         3. veebruar 2020,
         millega kiidetakse heaks piiritusjoogi registreeritud geograafilise tähise tootespetsifikaadi muudatus (Berliner Kümmel)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/787, milles käsitletakse piiritusjookide määratlemist, kirjeldamist, esitlemist ja märgistamist, piiritusjookide nimetuste kasutamist muude toiduainete esitlemisel ja märgistamisel, piiritusjookide geograafiliste tähiste kaitset ning põllumajandusliku päritoluga etüülalkoholi ja destillaatide kasutamist alkohoolsetes jookides ning millega tunnistatakse kehtetuks määrus (EÜ) nr 110/2008, (1) eriti selle artikli 30 lõiget 2,
         ning arvestades järgmist:

                     (1)

                     Vastavalt Euroopa Parlamendi ja nõukogu määruse (EÜ) nr 110/2008 (2) artiklile 21 koostoimes artikli 17 lõikega 5 vaatas komisjon läbi Saksamaa 28. septembri 2017. aasta taotluse kiita heaks määruse (EÜ) nr 110/2008 alusel kaitstud geograafilise tähise „Berliner Kümmel“ tehnilise toimiku muudatus.

                     (2)

                     Määrus (EL) 2019/787, millega asendatakse määrus (EÜ) nr 110/2008, jõustus 25. mail 2019. Kõnealuse määruse artikli 49 lõike 1 kohaselt tunnistati määruse (EÜ) nr 110/2008 III peatükk, milles käsitletakse geograafilisi tähiseid, alates 8. juunist 2019 kehtetuks. Määruse (EL) 2019/787 artikli 22 lõike 2 kohaselt käsitatakse tootespetsifikaadina tehnilisi toimikuid, mis on esitatud koos määruse (EÜ) nr 110/2008 kohase taotlusega enne 8. juunit 2019.

                     (3)

                     Olles jõudnud järeldusele, et taotlus vastab määrusele (EÜ) nr 110/2008, avaldas komisjon kõnealuse määruse artikli 17 lõike 6 kohase muutmistaotluse Euroopa Liidu Teatajas, (3) kooskõlas määruse (EL) 2019/787 artikli 50 lõike 4 esimese lõiguga.

                     (4)

                     Kuna komisjonile ei ole esitatud ühtegi määruse (EL) 2019/787 artikli 27 lõike 1 kohast vastulauset, tuleb tootespetsifikaadi muudatus heaks kiita vastavalt kõnealuse määruse artikli 30 lõikele 2, mida kohaldatakse mutatis mutandis tootespetsifikaadi muudatuste suhtes,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Berliner Kümmel“ tootespetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. veebruar 2020

                  Komisjoni nimel

                  presidendi eest

               Janusz WOJCIECHOWSKI

                  komisjoni liige

            (1)  ELT L 130, 17.5.2019, lk 1.

            (2)  Euroopa Parlamendi ja nõukogu 15. jaanuari 2008. aasta määrus (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89 (ELT L 39, 13.2.2008, lk 16).

            (3)  ELT C 316, 20.9.2019, lk 24.


title: Komisjoni rakendusmäärus (EL) 2020/182, 14. jaanuar 2020, siseveelaevanduse kutsekvalifikatsioonide valdkonna näidiste kohta (EMPs kohaldatav tekst)

text:
                  11.2.2020

                  ET

                  Euroopa Liidu Teataja

                  L 38/1

         KOMISJONI RAKENDUSMÄÄRUS (EL) 2020/182,
         14. jaanuar 2020,
         siseveelaevanduse kutsekvalifikatsioonide valdkonna näidiste kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 12. detsembri 2017. aasta direktiivi (EL) 2017/2397, milles käsitletakse siseveelaevanduse valdkonna kutsekvalifikatsioonide tunnustamist ning millega tunnistatakse kehtetuks nõukogu direktiivid 91/672/EMÜ ja 96/50/EÜ, (1) eriti selle artikli 11 lõiget 3, artikli 18 lõiget 3 ja artikli 22 lõiget 4,
         pärast direktiivi (EL) 2017/2397 artiklis 33 osutatud komiteega konsulteerimist
         ning arvestades järgmist:

                     (1)

                     Direktiivis (EL) 2017/2397 on sätestatud tingimused ja menetlused nende isikute kvalifikatsioonide sertifitseerimiseks, kes osalevad liidu siseveeteedel sõitvate veesõidukite käitamises. Sertifitseerimise eesmärk on hõlbustada liikuvust, tagada laevasõiduohutus ning inimelude ja keskkonna kaitse.

                     (2)

                     Selleks et tagada direktiivi (EL) 2017/2397 rakendamise ühetaolised tingimused, nõutakse kõnealuse direktiiviga, et liidu kvalifikatsioonitunnistuste, teenistusraamatute, liidu kvalifikatsioonitunnistusi ja teenistusraamatuid ühendavate koonddokumentide, logiraamatute ning praktilise eksami tunnistuste väljastamiseks tuleb kehtestada näidised.

                     (3)

                     Direktiivi (EL) 2017/2397 artikli 34 kohaselt tuleb neid näidiseid kehtestavates rakendusaktides osutada siseveeliikluse standardite koostamise Euroopa komitee (edaspidi „CESNI“) kehtestatud standarditele ja lisada nendesse kogu kõnealuste standardite tekst, eeldusel et need standardid on kättesaadavad ja ajakohastatud, vastavad direktiivi (EL) 2017/2397 lisades kehtestatud kohaldatavatele nõuetele ja et CESNI otsustusprotsessis tehtavate muudatustega ei kahjustata liidu huve. 15. oktoobril 2019 võttis CESNI vastu resolutsioonid, (2) millega kehtestatakse siseveelaevanduse kutsekvalifikatsioonide valdkonna näidiseid käsitlevad standardid, järgides täielikult direktiivi (EL) 2017/2397 artiklis 34 sätestatud tingimusi.

                     (4)

                     ELi e-valitsuse tegevuskavas (2016–2020) (3) sätestatud soovituste kohaselt tuleks avalike teenuste tõhususe suurendamiseks ja ettevõtlussõbraliku piiriülese avaliku halduse lihtsustamiseks kasutada e-valitsust. Seepärast tuleks kehtestada kiprile, veeldatud maagaasi eksperdile ja ohutusohvitserile ette nähtud elektrooniliste liidu kvalifikatsioonitunnistuste näidised,

               ON VASTU VÕTNUD KÄESOLEVA MÄÄRUSE:

            Artikkel 1
            Kiprile, veeldatud maagaasi eksperdile ja ohutusohvitserile ette nähtud paberkandjal või elektrooniliste liidu kvalifikatsioonitunnistuste näidised on esitatud I lisas.

            Artikkel 2
            Liidu kvalifikatsioonitunnistusi ja teenistusraamatuid ühendava koonddokumendi näidis on esitatud II lisas.

            Artikkel 3
            Praktilise eksami tunnistuste näidis on esitatud III lisas.

            Artikkel 4
            Teenistusraamatute näidis on esitatud IV lisas.

            Artikkel 5
            Logiraamatute näidis on esitatud V lisas.

            Artikkel 6
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. jaanuar 2020

                  Komisjoni nimel

                  President

               Ursula VON DER LEYEN

            (1)  ELT L 345, 27.12.2017, lk 53.

            (2)  Resolutsioon CESNI 2019-II-1, resolutsioon CESNI 2019-II-2, resolutsioon CESNI 2019-II-3, resolutsioon CESNI 2019-II-4 ja resolutsioon CESNI 2019-II-5.

            (3)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „ELi e-valitsuse tegevuskava 2016–2020. Valitsussektori digitaalse arengu kiirendamine“ (COM(2016) 179 final).

            I LISA
            KIPRILE, VEELDATUD MAAGAASI (LNG) EKSPERDILE JA OHUTUSOHVITSERILE ETTE NÄHTUD LIIDU KVALIFIKATSIOONITUNNISTUSTE NÄIDISED
            1.   Kiprile, veeldatud maagaasi (LNG) eksperdile ja ohutusohvitserile ette nähtud elektrooniliste liidu kvalifikatsioonitunnistuste näidis

            Kiprile, veeldatud maagaasi (LNG) eksperdile või ohutusohvitserile ette nähtud liidu kvalifikatsioonitunnistuse näidis on PDF/A dokument, mis sisaldab asjaomast tunnistust käsitlevaid andmeid, mille võib välja võtta Euroopa Parlamendi ja nõukogu direktiivi (EL) 2017/2397 (1) artikli 25 lõikes 2 osutatud andmebaasis asuvast meeskonnaliikme isiklikust toimikust. Liidu kvalifikatsioonitunnistus PDF/A vormingus hõlmab turvaelemente, mis võimaldavad kontrollida andmete päritolu ja andmeterviklust vastavalt Euroopa Parlamendi ja nõukogu määrusele (EL) nr 910/2014 (2).

               Juhend väljaandvatele asutustele

                        1.

                        Omaniku praegune perekonnanimi / praegused perekonnanimed

                        2.

                        Omaniku praegune eesnimi / praegused eesnimed
                        Tunnistusele kantakse asjaomase isiku isikutunnistusel või passis olev nimi ja sisestamisel järgitakse UNICODE’i standardit.
                        Kui nimi kirjutatakse UNICODE’i koodis ja ASCII koodis erinevalt, transkribeeritakse see sulgudes ka ASCII koodi.

                        3a.

                        Sünniaeg (pp.kk.aaaa)

                        3b.

                        Sünnikoht (linn)

                        4.

                        Omaniku meeskonnaliikme identifitseerimisnumber (CID) vastavalt direktiivi (EL) 2017/2397 artikli 25 lõikes 2 osutatud andmebaasile

                        5.

                        Omaniku füüsiline tuvastus elektroonilise pildifaili importimise teel

                        6.

                        Tunnistuse seerianumber.
                        Tunnistuse seerianumber koosneb järgmistest osadest:

                                    —

                                    meeskonnaliikme CID;

                                    —

                                    Euroopa võrdlusandmete haldussüsteemis (ERDMS) kodeeritud dokumendi liik;

                                    —

                                    ERDMSis kodeeritud väljaandev asutus;

                                    —

                                    dokumendi neljakohaline number.

                        7.

                        Tunnistuse väljaandmise kuupäev

                        8.

                        Kehtivusaja lõpp

                        9.

                        Väljaandva asutuse nimi

                        10.

                        Erilubade koodid: R (veesõiduki juhtimiseks radari abil); M (veesõiduki juhtimiseks merelaevadele laevatatavatel siseveeteedel); Euroopa võrdlusandmete haldussüsteemis (ERDMS) kodeeritud konkreetsete ohtudega lõigud; C (suurte koosseisude juhtimiseks), kodeeritud koos loa väljaandva asutusega ja loa seerianumbriga

                        11.

                        Töövõimega seotud leevendusmeetmed ja piirangud (koodid 01 kuni 09 nagu ES-QINi puhul) vastavalt komisjoni delegeeritud direktiivile (EL) 2020/12 (3).

                  LNG eksperdile ja ohutusohvitserile ette nähtud liidu kvalifikatsioonitunnistuste puhul ei kohaldata punkti 10 ega 11.

               Liidu kvalifikatsioonitunnistuste visuaalsed omadused

            Helesinine (Pantone 290C) taust, prinditav A4.
            2.   Kiprile ette nähtud paberkandjal liidu kvalifikatsioonitunnistuse näidis

            (esikülg)

            (tagakülg)

               Juhend väljaandvatele asutustele

                        1.

                        Omaniku praegune perekonnanimi / praegused perekonnanimed

                        2.

                        Omaniku praegune eesnimi / praegused eesnimed
                        Tunnistusele kantakse asjaomase isiku isikutunnistusel või passis olev nimi ja sisestamisel järgitakse UNICODE’i standardit.
                        Kui nimi kirjutatakse UNICODE’i koodis ja ASCII koodis erinevalt, transkribeeritakse see sulgudes ka ASCII koodi.

                        3a.

                        Sünniaeg (pp.kk.aaaa)

                        3b.

                        Sünnikoht (linn)

                        4.

                        Omaniku meeskonnaliikme identifitseerimisnumber (CID) vastavalt direktiivi (EL) 2017/2397 artikli 25 lõikes 2 osutatud andmebaasile

                        5.

                        Omaniku füüsiline tuvastus elektroonilise pildifaili importimise teel

                        6.

                        Tunnistuse seerianumber.
                        Tunnistuse seerianumber koosneb järgmistest osadest:

                                    —

                                    meeskonnaliikme CID;

                                    —

                                    Euroopa võrdlusandmete haldussüsteemis (ERDMS) kodeeritud dokumendi liik;

                                    —

                                    ERDMSis kodeeritud väljaandev asutus;

                                    —

                                    dokumendi neljakohaline number.

                        7.

                        Tunnistuse väljaandmise kuupäev

                        8.

                        Kehtivusaja lõpp

                        9.

                        Väljaandva asutuse nimi

                        10.

                        Erilubade koodid: R (veesõiduki juhtimiseks radari abil); M (veesõiduki juhtimiseks merelaevadele laevatatavatel siseveeteedel); ERDMSis kodeeritud konkreetsete ohtudega lõigud; C (suurte koosseisude juhtimiseks)

                        11.

                        Töövõimega seotud leevendusmeetmed ja piirangud (koodid nagu ES-QINi puhul) vastavalt delegeeritud direktiivile (EL) 2020/12.

               Kiprile ette nähtud liidu kvalifikatsioonitunnistuse omadused

            Helesinine taust: Pantone 290C
            Standardile ISO/IEC 7810 vastav kaardi formaat ID-1
            3.   LNG eksperdile ja ohutusohvitserile ette nähtud paberkandjal liidu kvalifikatsioonitunnistuse näidis

            (esikülg)

            (tagakülg)

               Juhend väljaandvatele asutustele

                        1.

                        Omaniku praegune perekonnanimi / praegused perekonnanimed

                        2.

                        Omaniku praegune eesnimi / praegused eesnimed
                        Tunnistusele kantakse asjaomase isiku isikutunnistusel või passis olev nimi ja sisestamisel järgitakse UNICODE’i standardit.
                        Kui nimi kirjutatakse UNICODE’i koodis ja ASCII koodis erinevalt, transkribeeritakse see sulgudes ka ASCII koodi.

                        3a.

                        Sünniaeg (pp.kk.aaaa)

                        3b.

                        Sünnikoht (linn)

                        4.

                        Omaniku meeskonnaliikme identifitseerimisnumber (CID) vastavalt direktiivi (EL) 2017/2397 artikli 25 lõikes 2 osutatud andmebaasile

                        5.

                        Omaniku füüsiline tuvastus elektroonilise pildifaili importimise teel

                        6.

                        Tunnistuse seerianumber
                        Tunnistuse seerianumber koosneb järgmistest osadest:

                                    —

                                    meeskonnaliikme CID;

                                    —

                                    Euroopa võrdlusandmete haldussüsteemis (ERDMS) kodeeritud dokumendi liik;

                                    —

                                    ERDMSis kodeeritud väljaandev asutus;

                                    —

                                    dokumendi neljakohaline number.

                        7.

                        Tunnistuse väljaandmise kuupäev

                        8.

                        Kehtivusaja lõpp

                        9.

                        Väljaandev asutus

               Ohutusohvitserile ja LNG eksperdile ette nähtud liidu kvalifikatsioonitunnistuse omadused:

            Helesinine (Pantone 290C) taust
            Standardile ISO/IEC 7810 vastav kaardi formaat ID-1

               (1)  Euroopa Parlamendi ja nõukogu 12. detsembri 2017. aasta direktiiv (EL) 2017/2397, milles käsitletakse siseveelaevanduse valdkonna kutsekvalifikatsioonide tunnustamist ning millega tunnistatakse kehtetuks nõukogu direktiivid 91/672/EMÜ ja 96/50/EÜ (ELT L 345, 27.12.2017, lk 53).

               (2)  Euroopa Parlamendi ja nõukogu 23. juuli 2014. aasta määrus (EL) nr 910/2014 e-identimise ja e-tehingute jaoks vajalike usaldusteenuste kohta siseturul ja millega tunnistatakse kehtetuks direktiiv 1999/93/EÜ (ELT L 257, 28.8.2014, lk 73).

               (3)  Komisjoni 2. augusti 2019. aasta delegeeritud direktiiv (EL) 2020/12, millega täiendatakse Euroopa Parlamendi ja nõukogu direktiivi (EL) 2017/2397 pädevuste ning vastavate teadmiste ja oskuste, praktiliste eksamite, valmendite heakskiitmise ja tervisenõuete osas (ELT L 6, 10.1.2020, lk 15).

            II LISA
            LIIDU KVALIFIKATSIOONITUNNISTUST JA TEENISTUSRAAMATUT ÜHENDAVA KOONDDOKUMENDI NÄIDIS
            Näidise lk 1

                        Riigi nimi

               Teenistusraamatut ja kvalifikatsioonitunnistust ühendav dokument

                           Omaniku andmed

                           2D-vöötkood

                        1.

                        Omaniku perekonnanimi/-nimed:

                        2.

                        Eesnimi/-nimed:

                        3a.

                        Sünniaeg:

                        3b. Sünnikoht:

                        4.

                        Meeskonnaliikme identifitseerimisnumber:

                        5.

                        Foto

               Teenistusraamatu andmed

                        1.

                        Seerianumber:

                        2.

                        Väljaandmise kuupäev:

                        3.

                        Väljaandev asutus:

                        4.

                        Väljaandva asutuse allkiri ja tempel:

                        5.

                        Eelmise teenistusraamatu seerianumber:

                  SRBXXXXSSSS
            Näidise lk 2

               Euroopa Liidu kvalifikatsioonitunnistused ning Reini jõel tegutsevate laevameeskondade töökorraldust käsitleva korra alusel väljastatud kvalifikatsioonitunnistused praktikandile, madrusele, paadimehele, vanempaadimehele ja roolimehele

               Tunnistuse nimetus: ________________________________________
            Töövõimega seotud leevendusmeetmed ja piirangud:
            Seerianumber:
            Väljaandmise kuupäev: Kehtivusaja lõpp:
            Väljaandev asutus:
            Väljaandva asutuse allkiri ja tempel:

               Tunnistuse nimetus: ________________________________________
            Töövõimega seotud leevendusmeetmed ja piirangud:
            Seerianumber:
            Väljaandmise kuupäev: Kehtivusaja lõpp:
            Väljaandev asutus:
            Väljaandva asutuse allkiri ja tempel:

               Tunnistuse nimetus: ________________________________________
            Töövõimega seotud leevendusmeetmed ja piirangud:
            Seerianumber:
            Väljaandmise kuupäev: Kehtivusaja lõpp:
            Väljaandev asutus:
            Väljaandva asutuse allkiri ja tempel:
            Tunnistuse nimetus: ________________________________________
            Töövõimega seotud leevendusmeetmed ja piirangud:
            Seerianumber:
            Väljaandmise kuupäev: Kehtivusaja lõpp:
            Väljaandev asutus:
            Väljaandva asutuse allkiri ja tempel:

               Tunnistuse nimetus: ________________________________________
            Töövõimega seotud leevendusmeetmed ja piirangud:
            Seerianumber:
            Väljaandmise kuupäev: Kehtivusaja lõpp:
            Väljaandev asutus:
            Väljaandva asutuse allkiri ja tempel:
            SRBXXXXSSSS
            Näidise lk 3
            Muud siseveelaevanduse seisukohast olulisi kvalifikatsioone käsitlevad tunnistused
            Tunnistuse nimetus: ________________________________________
            Töövõimega seotud leevendusmeetmed ja piirangud:
            Seerianumber:
            Väljaandmise kuupäev: Kehtivusaja lõpp:
            Väljaandev asutus:
            Väljaandva asutuse allkiri ja tempel:
            Tunnistuse nimetus: ________________________________________
            Töövõimega seotud leevendusmeetmed ja piirangud:
            Seerianumber:
            Väljaandmise kuupäev: Kehtivusaja lõpp:
            Väljaandev asutus:
            Väljaandva asutuse allkiri ja tempel:
            Tunnistuse nimetus: ________________________________________
            Töövõimega seotud leevendusmeetmed ja piirangud:
            Seerianumber:
            Väljaandmise kuupäev: Kehtivusaja lõpp:
            Väljaandev asutus:
            Väljaandva asutuse allkiri ja tempel:
            SRBXXXXSSSS
            Näidise lk 4

               Teenistusaeg

               Teenistusaeg pardal, laeva nimi:
            Euroopa ühtne laeva identifitseerimisnumber või muu ametlik laeva number:
            Laeva tüüp (1):
            Registreerimisriik:
            Laeva pikkus meetrites (*1)/reisijate arv (*1):
            Omanik (nimi ja aadress):
            Omanik alustas teenistust järgmisel ametikohal (2):
            Omanik alustas teenistust järgmisel kuupäeval:
            Teenistuse lõpp (kuupäev):
            Kipper (nimi ja aadress):
            Koht, kuupäev ja kipri allkiri:

               Teenistusaeg pardal, laeva nimi:

            Euroopa ühtne laeva identifitseerimisnumber või muu ametlik laeva number:
            Laeva tüüp
            Registreerimisriik:
            Laeva pikkus meetrites (*1)/reisijate arv (*1)

            Omanik (nimi ja aadress):
            Omanik alustas teenistust järgmisel ametikohal:
            Omanik alustas teenistust järgmisel kuupäeval:
            Teenistuse lõpp (kuupäev):
            Kipper (nimi ja aadress):
            Koht, kuupäev ja kipri allkiri:
            SRBXXXXSSSS
            Lk 5–22 on samad kui lk 4
            Näidise lk 23

                           Viimase 15 kuu jooksul sõidetud aeg ja siseveeteede lõigud

                           Aasta:...

                  Sõidetud päevade arv peab olema kooskõlas logiraamatusse kantud sõiduajaga!

                        Laeva nimi või Euroopa ühtne laeva identifitseerimisnumber või muu ametlik laeva number

                        sõit alates läbi kuni
                        (km) (km)

                        Sõidu algus
                        (kuupäev)

                        Seisupäevad

                        Sõidu lõpp (kuupäev)

                        Sõidupäevade koguarv

                        Allkiri Kipper

                        A

                        B

                        C

                        D

                        E

                        F

                        G

                        1

                        2

                        3

                        4

                        5

                        6

                        7

                        8

                        9

                        10

                  Dokument täidetud ☐ jah ☐ ei
            ☐ Kahtlused real/ridadel:________
            Kahtlused kõrvaldatud ☐ logiraamatu (osade) ☐ muude ametlike dokumentide esitamisega

               Pädevale asutuse jaoks ettenähtud ruum

                        Täidab asutus: käesolevalt leheküljelt arvesse võetud sõidupäevade koguarv

               Pädeva asutuse kinnitus

               Esitatud (kuupäev) ___________

            Asutuse allkiri ja tempel
            SRBXXXXSSSS
            Lk 24–55 on samad kui lk 23

               Veergude A–G pealkirju ei trükita nendele lehekülgedele

            Näidise lk 56

               Sisu puudub

               Juhend väljaandvatele asutustele

               Omaniku andmed

                        1.

                        Omaniku praegune perekonnanimi / praegused perekonnanimed

                        2.

                        Omaniku praegune eesnimi / praegused eesnimed
                        Tunnistusele kantakse asjaomase isiku isikutunnistusel või passis olev nimi ja sisestamisel järgitakse UNICODE’i standardit.
                        Kui nimi kirjutatakse UNICODE’i koodis ja ASCII koodis erinevalt, transkribeeritakse see sulgudes ka ASCII koodi.

                        3a.

                        Sünniaeg (pp.kk.aaaa)

                        3b.

                        Sünnikoht (linn)

                        4.

                        Omaniku meeskonnaliikme identifitseerimisnumber (CID) vastavalt Euroopa Parlamendi ja nõukogu direktiivi (EL) 2017/2397 artikli 25 lõikes 2 osutatud andmebaasile.

               Teenistusraamatu andmed

            Teenistusraamatu seerianumber koosneb järgmistest osadest:

                        —

                        meeskonnaliikme CID;

                        —

                        Euroopa võrdlusandmete haldussüsteemis (ERDMS) kodeeritud dokumendi liik;
                        ERDMSis kodeeritud väljaandev asutus;

                        —

                        dokumendi neljakohaline number.

                  Teenistusraamatu seerianumbrit (ilma CID-osata) korratakse iga lehe alumises osas.

               Kvalifikatsioonitunnistused

            Väljastatud tunnistuse nimetuse lisab (trükitähtedega) asjaomane pädev asutus. Seda täiendatakse järgmise vastava numbriga sulgudes: roolimehe puhul „(2)“, vanempaadimehe puhul „(3)“, paadimehe puhul „(4)“, madruse puhul „(5)“ ja praktikandi puhul „(6)“.
            Euroopa Liidu kvalifikatsioonitunnistuste puhul märgitakse nimetus „Euroopa Liidu siseveeliikluse kvalifikatsioonitunnistus“, millele on lisatud vastav kvalifikatsioon, nt „Euroopa Liidu siseveeliikluse kvalifikatsioonitunnistus – Vanempaadimees (3)“.
            Reini jõel tegutsevate laevameeskondade töökorraldust käsitleva korra alusel väljastatud kvalifikatsioonitunnistuse puhul märgitakse nimetus „CCNRi kvalifikatsioonitunnistus“, millele on lisatud vastav kvalifikatsioon, nt „CCNRi kvalifikatsioonitunnistus – Vanempaadimees (3)“.

               Dokumendi omadused

            Värvus: kaas: helesinine (Pantone 290C); siselehekülgedel valge taust
            Standardile ISO 216 vastav A5-formaat

               Teenistusaja kohta täidetud sissekande näide

            Teenistusaeg pardal, laeva nimi: UNTERWALDEN
            Euroopa ühtne laeva identifitseerimisnumber või muu ametlik laeva number: 07000281
            Laeva tüüp1:
            Registreerimisriik: CH
            Laeva pikkus meetrites* / reisijate arv* 105 m
            Omanik (nimi ja aadress):
            TSAG, Hauptstrasse 55, CH-4127 Riehen, Basel-Stadt
            Omanik alustas teenistust järgmisel ametikohal2: 3
            Omanik alustas teenistust järgmisel kuupäeval: 22.10.1995
            Teenistuse lõpp (kuupäev): 22.11.1996
            Kipper (nimi ja aadress):
            K. Huber, Rheinstrasse 55, D-76497 Wintersdorf
            Koht, kuupäev ja kipri allkiri: Rotterdam, 20.11.1996

               K. Huber

               Sõidetud aja ja lõikude kohta täidetud sissekande näide

               Viimase 15 kuu jooksul sõidetud aeg ja siseveeteede lõigud Aasta: 2015/2016
            Sõidetud päevade arv peab olema kooskõlas logiraamatusse kantud sõiduajaga

                        A

                        B

                        C

                        D

                        E

                        F

                        G

                        1 07000281

                        Rotterdam (999,90) Mainz (500,00) Viin (1930,00)

                        22.11.15

                        11

                        17.12.15

                        15

                        Allkiri Huber

                        2 07000281

                        Viin (1930,00) Mainz (500,00) Basel (169,90)

                        20.12.15

                        4

                        04.01.16

                        12

                        Allkiri Huber

                        3 07000281

                        Basel (169,90) Rotterdam (999,90)

                        06.01.16

                        0

                        10.01.16

                        5

                        Allkiri Huber

                        4 07000281

                        Rotterdam (999,90) Antwerpen (20,00) Basel (169,90)

                        13.01.16

                        1

                        23.01.16

                        10

                        Allkiri Huber

                        5 07000281

                        Basel (169,90) Antwerpen (20,00)

                        25.01.16

                        0

                        29.01.16

                        5

                        Allkiri Huber

                        6 07000281

                        Antwerpen (20,00) Basel (169,90)

                        01.02.16

                        0

                        07.02.16

                        7

                        Allkiri Huber

                        7 07000281

                        Basel (169,90) Mainz (500,00) Bratislava (1867,00)

                        09.02.16

                        5

                        22.02.16

                        9

                        Allkiri Huber

                        8 07000281

                        Bratislava (18657,00) Regensburg (2376,30)

                        27.02.16

                        0

                        02.03.16

                        5

                        Allkiri Huber

                        9 07000281

                        Regensburg (2376,30) Mainz (500,00) Rotterdam (999,90)

                        03.03.16

                        0

                        09.03.16

                        7

                        Allkiri Huber

                        10 07000281

                        Rotterdam (999,90) Basel (169,90)

                        12.03.16

                        0

                        17.03.16

                        6

                        Allkiri Huber

                  Dokument täidetud ☑ jah ☐ei
            ☐ Kahtlused real/ridadel__________
            Kahtlused kõrvaldatud ☐ logiraamatu (osade) ☐ muude ametlike dokumentide esitamisega

               Pädeva asutuse jaoks ettenähtud ruum

                        Täidab asutus: käesolevalt leheküljelt arvesse võetud sõidupäevade koguarv

                        81

               Pädeva asutuse kinnitus

            Esitatud (kuupäev) 15.04.16
            Asutuse allkiri ja tempel
            SRBXXXXSSSS

               (1)  Laeva tüübi puhul märkida alati, kas tegemist on C või G tüüpi tankeri, suure konvoi või kütusena veeldatud maagaasi kasutava laevaga.

               (*1)  Mittevajalik maha tõmmata.

               (2)  „Omanik alustas teenistust järgmisel ametikohal“: ametikoht tuleb nummerdada vastavalt logiraamatu pidamise juhendile.

            III LISA
            PRAKTILISE EKSAMI TUNNISTUSE NÄIDIS

                        (eksamineerimisasutuse nimi)
                        kinnitab käesoleva dokumendiga nr ..., et

                                    1.

                                    Omaniku praegune perekonnanimi / praegused perekonnanimed

                                    2.

                                    Omaniku praegune eesnimi / praegused eesnimed

                                    3a.

                                    Sünniaeg (pp.kk.aaaa)

                                    3b.

                                    Sünnikoht (linn)

                        on läbinud praktilise eksami [kipri kvalifikatsioonitunnistuse saamiseks] [ja] [radari abil veesõiduki juhtimise eriloa saamiseks]
                        valmendil (valmendi nimi), mille on heaks kiitnud (pädeva asutuse nimi).

                        Väljaandmise koht ja kuupäev
                        Eksamineerimisasutuse allkiri ja tempel

               Juhend

            Tunnistusele kantakse asjaomase isiku isikutunnistusel või passis olev nimi ja sisestamisel järgitakse UNICODE’i standardit.
            Kui nimi kirjutatakse UNICODE’i koodis ja ASCII koodis erinevalt, transkribeeritakse see sulgudes ka ASCII koodi.
            Valige asjakohane eksam ja tõmmake maha muu eksam, kui see ei ole vajalik.

               Tunnistuse omadused

            Värvus: valge taust Standardile ISO 216 vastav A4-formaat

            IV LISA
            TEENISTUSRAAMATU NÄIDIS
            Näidise lk 1

                        Riigi nimi

               Teenistusraamat

               Omaniku andmed

                                    1.

                                    Omaniku perekonnanimi/-nimed:

                                    2.

                                    Eesnimi/-nimed:

                                    3a.

                                    Sünniaeg:

                                    3b.

                                    Sünnikoht:

                                    4.

                                    Meeskonnaliikme identifitseerimisnumber:

                                    5.

                                    Foto

               Teenistusraamatu andmed

                        1.

                        Seerianumber:

                        2.

                        Väljaandmise kuupäev:

                        3.

                        Väljaandev asutus:

                        4.

                        Väljaandva asutuse allkiri ja tempel:

                        5.

                        Eelmise teenistusraamatu seerianumber:

                  SRBXXXXSSSS
            Näidise lk 2

               Sisu puudub

            Näidise lk 3

               Teenistusaeg

               Teenistusaeg pardal, laeva nimi:
            Euroopa ühtne laeva identifitseerimisnumber või muu ametlik laeva number:
            Laeva tüüp (1):
            Registreerimisriik:
            Laeva pikkus meetrites (*1) / reisijate arv (*1):
            Omanik (nimi ja aadress):
            Omanik alustas teenistust järgmisel ametikohal (2):
            Omanik alustas teenistust järgmisel kuupäeval:
            Teenistuse lõpp (kuupäev):
            Kipper (nimi ja aadress):
            Koht, kuupäev ja kipri allkiri:

               Teenistusaeg pardal, laeva nimi:
            Euroopa ühtne laeva identifitseerimisnumber või muu ametlik laeva number:
            Laeva tüüp
            Registreerimisriik:
            Laeva pikkus meetrites (*1)/ reisijate arv (*1):
            Omanik (nimi ja aadress):
            Omanik alustas teenistust järgmisel ametikohal:
            Omanik alustas teenistust järgmisel kuupäeval:
            Teenistuse lõpp (kuupäev):
            Kipper (nimi ja aadress):
            Koht, kuupäev ja kipri allkiri:
            SRBXXXSSSS
            Lk 4–22 on samad kui lk 3
            Näidise lk 23

                           Viimase 15 kuu jooksul sõidetud aeg ja siseveeteede lõigud

                           Aasta:

                  Sõidetud päevade arv peab olema kooskõlas logiraamatusse kantud sõiduajaga!

                        Laeva nimi või Euroopa ühtne laeva identifitseerimisnumber või muu ametlik laeva number

                        Sõit alates läbi kuni
                        (km) (km)

                        Sõidu algus (kuupäev)

                        Seisupäevad

                        Sõidu lõpp (kuupäev)

                        Sõidupäevade koguarv

                        Allkiri Kipper

                        A

                        B

                        C

                        D

                        E

                        F

                        G

                        1

                        2

                        3

                  Dokument täidetud ☐ jah ☐ ei
            ☐ Kahtlused real/ridadel ___________
            Kahtlused kõrvaldatud ☐ logiraamatu (osade) ☐ muude ametlike dokumentide esitamisega

               Pädeva asutuse jaoks ettenähtud ruum

                        Täidab asutus: Käesolevalt leheküljelt arvesse võetud sõidupäevade koguarv

               Pädeva asutuse kinnitus

               Esitatud (kuupäev):___________

            Asutuse allkiri ja tempel
            SRBXXXSSSS
            Lk 24–55 on samad kui lk 23

               Veergude A–G pealkirju ei trükita nendele lehekülgedele

            Näidise lk 56

               Sisu puudub

               Juhend väljaandvatele asutustele

               Omaniku andmed

                        1.

                        Omaniku praegune perekonnanimi / praegused perekonnanimed

                        2.

                        Omaniku praegune eesnimi / praegused eesnimed
                        Tunnistusele kantakse asjaomase isiku isikutunnistusel või passis olev nimi ja sisestamisel järgitakse UNICODE’i standardit.
                        Kui nimi kirjutatakse UNICODE’i koodis ja ASCII koodis erinevalt, transkribeeritakse see sulgudes ka ASCII koodi.

                        3a.

                        Sünniaeg (pp.kk.aaaa)

                        3b.

                        Sünnikoht (linn)

                        4.

                        Omaniku meeskonnaliikme identifitseerimisnumber (CID) vastavalt Euroopa Parlamendi ja nõukogu direktiivi (EL) 2017/23971
                            (3) artikli 25 lõikes 2 osutatud andmebaasile.

               Teenistusraamatu andmed

            Teenistusraamatu seerianumber koosneb järgmistest osadest:

                        —

                        meeskonnaliikme CID;

                        —

                        Euroopa võrdlusandmete haldussüsteemis (ERDMS) kodeeritud dokumendi liik;

                        —

                        ERDMSis kodeeritud väljaandev asutus;

                        —

                        dokumendi neljakohaline number.

                  Teenistusraamatu seerianumbrit (ilma CIDd käsitleva osata) korratakse iga lehe alumises osas.

               Dokumendi omadused

            Värvus: kaas helesinine (Pantone 290C); siselehekülgedel valge taust
            Formaat: standardile ISO 216 vastav A5

               Teenistusaja kohta täidetud sissekande näide

            Teenistusaeg pardal, laeva nimi: UNTERWALDEN
            Euroopa ühtne laeva identifitseerimisnumber või muu ametlik laeva number: 07000281
            Laeva tüüp1:
            Registreerimisriik: CH
            Laeva pikkus meetrites1 / reisijate arv* 105 m
            Omanik (nimi ja aadress):
            TSAG, Hauptstrasse 55, CH-4127 Riehen, Basel-Stadt
            Omanik alustas teenistust järgmisel ametikohal2: 3
            Omanik alustas teenistust järgmisel kuupäeval: 22.10.1995
            Teenistuse lõpp (kuupäev): 22.11.1996
            Kipper (nimi ja aadress):
            K. Huber, Rheinstrasse 55, D-76497 Wintersdorf
            Koht, kuupäev ja kipri allkiri: Rotterdam, 20.11.1996

               K. Huber

               Sõidetud aja ja lõikude kohta täidetud sissekande näide

                        Viimase 15 kuu jooksul sõidetud aeg ja siseveeteede lõigud

                        Aasta: 2015/2016

                  Sõidetud päevade arv peab olema kooskõlas logiraamatusse kantud sõiduajaga

                        A

                        B

                        C

                        D

                        E

                        F

                        G

                        1 07000281

                        Rotterdam (999,90) Mainz (500,00) Viin (1930,00)

                        22.11.15

                        11

                        17.12.15

                        15

                        Allkiri Huber

                        2 07000281

                        Viin (1930,00) Mainz (500,00) Basel (169,90)

                        20.12.15

                        4

                        04.01.16

                        12

                        Allkiri Huber

                        3 07000281

                        Basel (169,90) Rotterdam (999,90)

                        06.01.16

                        0

                        10.01.16

                        5

                        Allkiri Huber

                        4 07000281

                        Rotterdam (999,90) Antwerpen (20,00) Basel (169,90)

                        13.01.16

                        1

                        23.01.16

                        10

                        Allkiri Huber

                        5 07000281

                        Basel (169,90) Antwerpen (20,00)

                        25.01.16

                        0

                        29.01.16

                        5

                        Allkiri Huber

                        6 07000281

                        Antwerpen (20,00) Basel (169,90)

                        01.02.16

                        0

                        07.02.16

                        7

                        Allkiri Huber

                        7 07000281

                        Basel (169,90) Mainz (500,00) Bratislava (1867,00)

                        09.02.16

                        5

                        22.02.16

                        9

                        Allkiri Huber

                        8 07000281

                        Bratislava (18657,00) Regensburg (2376,30)

                        27.02.16

                        0

                        02.03.16

                        5

                        Allkiri Huber

                        9 07000281

                        Regensburg (2376,30) Mainz (500,00) Rotterdam (999,90)

                        03.03.16

                        0

                        09.03.16

                        7

                        Allkiri Huber

                        10 07000281

                        Rotterdam (999,90) Basel (169,90)

                        12.03.16

                        0

                        17.03.16

                        6

                        Allkiri Huber

                  Dokument täidetud ☑ jah ☐ ei
            ☐ Kahtlused real/ridadel __________
            Kahtlused kõrvaldatud ☐ logiraamatu (osade) ☐ muude ametlike dokumentide esitamisega

               Pädeva asutuse jaoks ettenähtud ruum

                        Täidab asutus: käesolevalt leheküljelt arvesse võetud sõidupäevade koguarv

                        81

               Pädeva asutuse kinnitus

               Esitatud (kuupäev) _15.04.16

            Asutuse allkiri ja tempel
            SRBXXXXSSSS

               (1)  Laeva tüübi puhul märkida alati, kas tegemist on C või G tüüpi tankeri, suure konvoi või kütusena veeldatud maagaasi kasutava laevaga.

               (*1)  Mittevajalik maha tõmmata.

               (2)  „Omanik alustas teenistust järgmisel ametikohal“: ametikoht tuleb nummerdada vastavalt logiraamatu pidamise juhendile.

            V LISA
            LOGIRAAMATU NÄIDIS
            Näidise lk 1

                        Riigi nimi

               Logiraamat

            Logiraamatu seerianumber:
            Väljaandmise kuupäev:
            Laeva nimi:
            Euroopa ühtne laeva identifitseerimisnumber:
            Väljaandev asutus:
            Väljaandva asutuse allkiri ja tempel:
            LBKXXXXSSSS
            Näidise lk 2

               Logiraamatu pidamise juhised

            Käesolevas logiraamatus on 200 lehekülge, mis on nummerdatud 1–200. Kanded tehakse loetavalt ja tindiga (nt trükitähtedega).
            Logiraamatusse tehakse kandeid vastavalt kehtivatele mehitamiseeskirjadele. Siseveeteede puhul, mille lõigud ei kuulu mehitamisnõude kohaldamisalasse terves ulatuses, võetakse arvesse ka eeskirja kohaldamisalast väljaspool asuvatel lõikudel läbitud sõidu- ja puhkeaega.
            Kui laadimine ja lossimine nõuab aktiivset navigeerimist, näiteks süvendamise või laadimis- ja lossimiskohtade vahel manööverdamise puhul, loetakse selleks kuluv aeg sõiduajaks.
            Meeskonnaliikmete tegevus kirjendatakse vastavalt nende ülesannetele, kasutades nende vastavat numbrit:

                        1

                        Kipper

                        2

                        Roolimees

                        3

                        Vanempaadimees

                        4

                        Paadimees

                        5

                        Madrus

                        6

                        Praktikant

                        7

                        Mehaanik

                        8

                        Masinist

                        9

                  Kui siseriiklike eeskirjadega on lisaks eespool loetletutele ette nähtud muud ülesanded, kasutatakse nende sisestamisel numbreid alates üheksast, märkides vastava riikliku nimetuse.
            Igal leheküljel tehakse järgmised kanded:

                        —

                        töörežiim (pärast iga töörežiimi muutust kasutatakse uut lehekülge);

                        —

                        aasta;

                        —

                        kohe kui laev alustab sõitu:

                                    —

                                    1. veerg – kuupäev (kuu ja päev)

                                    —

                                    2. veerg – kellaaeg (tund, minut)

                                    —

                                    3. veerg – sõidu alguskoha nimi

                                    —

                                    4. veerg – sõidu alguskoha veetee ja km;

                        —

                        kohe kui laev katkestab sõidu:

                                    —

                                    1. veerg – kuupäev (kuu ja päev) kui see erineb sõidu alguspäevast

                                    —

                                    5. veerg – kellaaeg (tund, minut)

                                    —

                                    6. veerg – laeva seisukoha nimi

                                    —

                                    7. veerg – laeva seisukoha veetee ja km;

                        —

                        kohe kui laev alustab taas sõitu: samad sissekanded kui sõidu alguses;

                        —

                        kohe kui laev lõpetab sõidu: samad sissekanded kui sõidu katkestamisel.

                  Näidise lk 3

                        —

                        8. veerg (amet, perekonnanimi/-nimed, eesnimi/-nimed, meeskonnaliikme teenistusraamatu seerianumber või kipri kvalifikatsioonitunnistuse seerianumber) täidetakse siis, kui meeskond tuleb esmakordselt pardale, ja iga kord, kui meeskonna koosseis muutub.

                        —

                        9.–11. veerus märgitakse iga meeskonnaliikme puhkeaja algus ja lõpp. Need kanded tehakse järgmise päeva hommikul kella kaheksaks. Kui meeskonnaliikmed veedavad puhkeaja regulaarse graafiku järgi, piisab ühest kandest sõidu kohta.

                        —

                        12. ja 13. veergu kantakse muudatused meeskonna koosseisus, märkides ära iga meeskonnaliikme laevale mineku ja laevalt lahkumise.

                  BKXXXXSSSS
            Näidise lk 4
            Sisu puudub
            Näidise lk 5

               PUHKEAJAD

            Töörežiim (1)_______

                        Aasta

                        LAEV

                        MEESKOND

                        Sõidu algus

                        Sõidu lõpp

                        Meeskonnaliikmed

                        Teenistusraamat

                        Meeskonnaliikmete puhkeajad

                        Laevale minek

                        Laevalt lahkumine

                        1

                        2

                        3

                        4

                        5

                        6

                        7

                        8

                        9

                        10

                        11

                        12

                        13

                        Kuupäev

                        Kellaaeg

                        Asukoht

                        km

                        Kellaaeg

                        Asukoht

                        Km

                        Amet

                        Perekonna- ja eesnimi

                        Nr

                        alates

                        kuni

                        alates

                        kuni

                        alates

                        kuni

                        Kellaaeg

                        Kellaaeg

                  LBKXXXXSSSS

               Juhend väljaandvatele asutustele

               Logiraamatu andmed

            Logiraamatu seerianumber koosneb järgmistest osadest:

                        —

                        Euroopa võrdlusandmete haldussüsteemis (ERDMS) kodeeritud dokumendi liik;

                        —

                        ERDMSis kodeeritud väljaandev asutus;

                        —

                        dokumendi neljakohaline number.

                  Logiraamatu seerianumbrit korratakse iga lehe alumises osas.

               Dokumendi omadused

            Värvus: kaas punane (Pantone 187C); siselehekülgedel valge taust
            Standardile ISO 216 vastav A4-formaat, horisontaalne.

               (1)  vajaduse korral


title: Komisjoni rakendusmäärus (EL) 2020/426, 19. märts 2020, millega muudetakse rakendusmäärust (EL) 2020/402, millega seatakse teatavate toodete ekspordi tingimuseks ekspordiloa esitamine

text:
                  20.3.2020

                  ET

                  Euroopa Liidu Teataja

                  LI 84/1

         KOMISJONI RAKENDUSMÄÄRUS (EL) 2020/426,
         19. märts 2020,
         millega muudetakse rakendusmäärust (EL) 2020/402, millega seatakse teatavate toodete ekspordi tingimuseks ekspordiloa esitamine
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. märtsi 2015. aasta määrust (EL) 2015/479 ühiste ekspordieeskirjade kohta, (1) eriti selle artiklit 5,
         ning arvestades järgmist:

                     (1)

                     Rakendusmäärusega (EL) 2020/402 (2) seadis Euroopa Komisjon teatavate isikukaitsevahendite ekspordi tingimuseks ekspordiloa esitamise, võttes arvesse kasvavat nõudlust selliste toodete järele Euroopa Liidus ja sellest tulenevat puudujääki teatavates liikmesriikides. See eellubade süsteem puudutab eksporti kõigisse kolmandatesse riikidesse.

                     (2)

                     Meditsiini- ja isikukaitsevahendite ühtne turg on tihedalt seotud kolmandate riikidega, nagu ka nende tootmise väärtusahelad ja turustusvõrgud. See kehtib eelkõige Euroopa Vabakaubanduse Assotsiatsiooni nelja liikmesriigi kohta. Seetõttu oleks teatavate isikukaitsevahendite nendesse riikidesse eksportimise puhul ekspordiloa nõudmine kahjulik, arvestades tootmise väärtusahelate ja turustusvõrkude tihedat seotust, kui sellised seadmed on olulised tooted, mida on vaja haiguse edasise leviku vältimiseks ja nakatunud patsiente ravivate meditsiinitöötajate tervise kaitsmiseks. Seepärast on asjakohane jätta sellised riigid rakendusmääruse (EL) 2020/402 kohaldamisalast välja.

                     (3)

                     Samuti on asjakohane jätta komisjoni rakendusmääruse (EL) 2020/402 kohaldamisalast välja aluslepingu II lisas loetletud ülemeremaad ja -territooriumid, samuti Fääri saared, Andorra, San Marino ja Vatikani Linnriik, kuna nad sõltuvad suurel määral nende liikmesriikide kesksetest tarneahelatest, millega nad on seotud, või naaberliikmesriikide tarneahelatest.

                     (4)

                     Kohaldamisalast välja jäetud riikide ja territooriumide ametiasutused peaksid pakkuma piisavaid tagatisi, et nad kontrollivad asjaomaste toodete eksporti, et vältida rakendusmääruse (EL) 2020/402 eesmärgi kahjustamist. Komisjon peaks seda aspekti tähelepanelikult jälgima.

                     (5)

                     Konkreetsete toodete teatavate koguste eksporti võib lubada eritingimustel, näiteks selleks, et tagada tarned humanitaarabiorganisatsioonide erakorralisteks meetmeteks kolmandates riikides,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) 2020/402 muudetakse järgmiselt.

                        1)

                        Artiklisse 1 lisatakse järgmine lõige 3:

                           „3.   Ekspordi suhtes Norrasse, Islandile, Liechtensteini ja Šveitsi, samuti asutamislepingu II lisas loetletud ülemeremaadesse ja -territooriumidele ning Fääri saartele, Andorrasse, San Marinosse ja Vatikani Linnriiki ei kohaldata lõigetes 1 ja 2 sätestatud meetmeid.“

                        2)

                        Artikli 2 lõike 3 kolmas taane asendatakse järgmisega:

                                    „–

                                    vastata abitaotlustele, mille adressaat ja käsitleja on liidu elanikkonnakaitse mehhanism, kolmandad riigid või rahvusvahelised organisatsioonid, ning võimaldada humanitaarabiga seotud hädaabitarneid.“

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 19. märts 2020

                  Komisjoni nimel

                  eesistuja

               Ursula VON DER LEYEN

            (1)  ELT L 83, 27.3.2015, lk 34.

            (2)  Komisjoni 14. märtsi 2020. aasta rakendusmäärus (EL) 2020/402, millega seatakse teatavate toodete ekspordi tingimuseks ekspordiloa esitamine (ELT L 77 I, 15.3.2020, lk 1).


title: Komisjoni rakendusmäärus (EL) 2020/857, 17. juuni 2020, millega nähakse ette Euroopa Komisjoni ja tippdomeeni .eu registri vahelises lepingus sätestatavad põhimõtted kooskõlas Euroopa Parlamendi ja nõukogu määrusega (EL) 2019/517 (EMPs kohaldatav tekst)

text:
                  19.6.2020

                  ET

                  Euroopa Liidu Teataja

                  L 195/52

         KOMISJONI RAKENDUSMÄÄRUS (EL) 2020/857,
         17. juuni 2020,
         millega nähakse ette Euroopa Komisjoni ja tippdomeeni .eu registri vahelises lepingus sätestatavad põhimõtted kooskõlas Euroopa Parlamendi ja nõukogu määrusega (EL) 2019/517
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 19. märtsi 2019. aasta määrust (EL) 2019/517, mis käsitleb tippdomeeninime.eu kasutuselevõttu ja toimimist, millega muudetakse määrust (EÜ) nr 733/2002 ja tunnistatakse see kehtetuks ning tunnistatakse kehtetuks komisjoni määrus (EÜ) nr 874/2004, (1) eriti selle artikli 8 lõiget 2,
         ning arvestades järgmist:

                     (1)

                     Käesoleva määruse eesmärk on kehtestada komisjoni ning tippdomeeni .eu korraldamise, haldamise ja juhtimise registri vahelises lepingus sätestatavad põhimõtted.

                     (2)

                     Register peaks tippdomeeni .eu juhtima viisil, mis edendab internetis liidu eneseteadvust ja väärtusi ning toetab .eu domeeninime kasutamist.

                     (3)

                     Selleks et suurendada tippdomeeni .eu kättesaadavust ja kasutamist kõigi nende seas, kellel on õigus tippdomeeni .eu registreerida määruse (EL) 2019/517 alusel, peaks register komisjoni taotluse korral osutama registripidaja teenuseid liidu konkreetsetes alateenindatud piirkondades või komisjoni poolt kindlaks määratud kasutajakategooriatele.

                     (4)

                     Määruses (EL) 2019/517 sätestatud kohustuste täitmiseks on tähtis, et register tagaks koostöös komisjoniga tippdomeeni .eu hea juhtimistava, võttes komisjoni taotlusel arvesse määrusega (EL) 2019/517 loodud mitut sidusrühma hõlmava nõuanderühma arvamusi.

                     (5)

                     Tippdomeeni .eu konkurentsivõime ja laialdase kasutamise tagamiseks peaks register toimima laitmatult ja tagama konkurentsivõimeliste hindadega teenuste kõrge kvaliteedi. Ühtlasi peaks register tagama usaldusväärsuse, turvalisuse ja tarbijakaitse, kasutades tipptasemel meetodeid ja tehnikat, ning tegema koostööd pädevate asutustega.

                     (6)

                     Register peaks haldama oma eelarvet usaldusväärse finantsjuhtimise põhimõtete kohaselt, milleks on säästlikkus, tõhusus ja tulemuslikkus. Kuludest ja investeeringutest alles jääv iga-aastane ülejääk tuleks kanda liidu eelarvesse.

                     (7)

                     Register peaks tagama oma teenuste järjepidevuse ja tippdomeeni .eu toimimise. Selleks peaks register koostama tegevuse taastamise kava ja seda korrapäraselt ajakohastama.

                     (8)

                     Register peaks edendama liidu interneti haldamise eesmärke, mis on esitatud nõukogu 27. novembri 2014. aasta järeldustes „Interneti haldamine“ ja komisjoni teatises „Internet – põhimõtted ja juhtimine. Euroopa roll interneti haldamise tuleviku kujundamisel“ (2). Komisjoni taotlusel võib register panna osa iga-aastasest ülejäägist kõrvale interneti haldamise eesmärkide rahastamiseks.

                     (9)

                     Selleks et suurendada üldsuse usaldust veebiruumi vastu ja kaitsta liidu õiguses määratletud seaduslikke õigusi, peaks register võtma kõik vajalikud meetmed spekulatiivsete ja kuritarvituslike registreerimiste ärahoidmiseks ja tõkestamiseks. Seejuures peaks register tegema koostööd Euroopa Liidu Intellektuaalomandi Ameti ja muude liidu ametitega.

                     (10)

                     Selleks et suurendada lõppkasutajate usaldust tippdomeeni .eu vastu ja tagada kõrgetasemeline tarbijakaitse, peaks register oma teenuste osutamisel võtma meetmeid süsteemide küberturvalisuse tagamiseks.

                     (11)

                     Register peaks pakkuma lihtsaid ja tõhusaid menetlusi .eu domeeninimedega seotud lepinguvaidluste lahendamiseks.

                     (12)

                     Domeeninimede ja registreerimisandmete täpsete andmebaaside haldamine ja sellistele andmetele seadusliku juurdepääsu võimaldamine kooskõlas liidu andmekaitse-eeskirjadega on ülivajalik domeeninimede süsteemi turvalisuse, stabiilsuse ja vastupidavuse tagamiseks. Selleks peaks register koguma tippdomeeni .eu jaoks WHOIS-andmeid ja tagama nende terviklikkuse ja kättesaadavuse ning võimaldama asjakohaste vahendite abil seaduslikku juurdepääsu nendele andmetele kooskõlas liidu andmekaitse-eeskirjadega. Register peaks võtma asjakohaseid meetmeid ebaõigete registreerimisandmete vältimiseks ja parandamiseks.

                     (13)

                     Käesoleva määrusega ettenähtud meetmed on kooskõlas Euroopa Parlamendi ja nõukogu direktiivi (EL) 2018/1972 (3) alusel moodustatud sidekomitee (COCOM) arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese
            Käesoleva määrusega kehtestatakse komisjoni ning tippdomeeni .eu korraldamise, haldamise ja juhtimise registri vahelises lepingus sätestatavad põhimõtted kooskõlas määrusega (EL) 2019/517.

            Artikkel 2
            Liidu väärtuste edendamine internetis

               1.   Register aitab internetis liidu eneseteadvust ja väärtusi edendada. Eelkõige edendab register oma poliitika abil ning registripidajate, registreerijate ja muude sidusrühmadega suhtlemise teel avatust, innovatsiooni, mitmekeelsust, kättesaadavust, sõna- ja teabevabadust ning inimõiguste ja õigusriigi põhimõtete austamist ning võtab meetmeid kasutajate turvalisuse suurendamiseks internetis ja nende privaatsuse austamiseks.

               2.   Register edendab aktiivselt kõigi liidu ametlike keelte kasutamist.

            Artikkel 3
            Tippdomeeni .eu edendamine

               1.   Register suurendab teadlikkust tippdomeenist .eu ja edendab selle kasutamist kogu liidus, et toetada digitaalset ühtset turgu, luua Euroopa internetiidentiteet ja soodustada piiriülest tegevust veebis.

               2.   Selleks et soodustada tippdomeeni .eu kasutamist liidu konkreetsetes alateenindatud piirkondades või teatavate registreerijate kategooriate seas, tegutseb register komisjoni taotluse korral registripidajana, osutades domeeninime registreerimise teenuseid otse registreerijatele. See tegevus piirdub komisjoni poolt kindlaks määratud geograafiliste piirkondade ja registreerijate kategooriatega.

               3.   Register edendab tippdomeeni .eu kasutamist kõigis kättesaadavates variantides ning kõigis Euroopa keeltes.

            Artikkel 4
            Hea juhtimistava

               1.   Register tagab tippdomeeni .eu hea juhtimistava rakendamise. Registri sisemise juhtimisstruktuuriga tagatakse sidusrühmade laialdane esindatus, tõhusus, tulemuslikkus, vastutus, läbipaistvus ja reageerimisvõime.

               2.   Tippdomeeni.eu korralduse, haldamise ja juhtimise parandamiseks või täiustamiseks küsib register komisjonilt tippdomeeni .eu kohta nõu, teeb komisjoniga koostööd ja rakendab komisjonilt saadud erijuhiseid ning võtab komisjoni taotlusel arvesse mitut sidusrühma hõlmava nõuanderühma arvamusi.

            Artikkel 5
            Hea haldamine

               1.   Register haldab tippdomeeni .eu avalikes huvides, et suurendada üldsuse usaldust veebikeskkonna vastu.

               2.   Register peab toimima laitmatult ja tagama konkurentsivõimeliste hindadega teenuste kõrge kvaliteedi.

               3.   Register rakendab menetlusi, millega tagatakse, et tippdomeeni .eu haldamine ja juhtimine vastab läbipaistvuse, turvalisuse, stabiilsuse, prognoositavuse, usaldusväärsuse, kättesaadavuse, tõhususe ja mittediskrimineerimise põhimõtetele, ning tagab õiglased konkurentsitingimused ja tarbijakaitse kooskõlas liidu õigusega.

               4.   Register võtab kasutusele menetlused, et registripidajatele teenuseid ja teavet pakkudes järgida samu tingimusi ja tagada sama kvaliteet nagu oma samaväärsete teenuste puhul, eelkõige juhul, kui ta tegutseb registripidajana vastavalt artikli 3 lõikele 2.

               5.   Register haldab tippdomeeni .eu kooskõlas usaldusväärse finantsjuhtimise põhimõtetega. Register esitab komisjoni taotluse korral tõendid nende põhimõtete järgimise kohta, eelkõige seoses rahaliste vahendite ja inimressursside eraldamisega lepingu täitmiseks. Register nõustub vähemalt iga kahe aasta tagant välisauditiga.

               6.   Register osutab oma teenuseid kõigis liidu ametlikes keeltes.

            Artikkel 6
            Turvalisus ja tarbijakaitse

               1.   Register tagab tippdomeeni .eu haldamisel kasutatavate võrgu- ja infosüsteemide turvalisuse kõrge taseme. Seejuures rakendab register spetsiaalseid poliitikameetmeid ja järgib uusimaid küberturvalisusega seotud riskijuhtimismenetlusi.

               2.   Register võtab komisjoni eelneval kirjalikul nõusolekul vastu tegevuse talitluspidevuse ja taastamise kava. Register vaatab kava komisjoni eelneval kirjalikul nõusolekul korrapäraselt läbi.

               3.   Registri kohustused on:

                           a)

                           pakkuda registripidajatele ja registreerijatele tipptasemel vahendeid ja tehnikat kaitseks küberohtude eest;

                           b)

                           kasutada uusimaid meetodeid kuritarvituslike registreerimiste ärahoidmiseks.

            Artikkel 7
            Teenustasud ja ülejääk

               1.   Register teatab komisjonile eelnevalt tasud, mida ta kavatseb kehtestada .eu domeeninime registreerimise eest, ning esitab teabe tasude ja kulude suhte kohta. Register teeb teenustasud avalikuks.

               2.   Iga aruandeaasta lõpus kannab register liidu eelarvesse kogu registreeritud ülejäägi, mida ei ole investeeritud registri teenuste kvaliteedi parandamisse või liidu interneti haldamise eesmärkide edendamisse.

               3.   Register teatab komisjonile investeeringuteks kavandatud summad, mis on kavas maha arvata võimalikust ülejäägist, mis kantakse liidu eelarvesse.

            Artikkel 8
            Interneti haldamine

               1.   Register edendab liidu eesmärke interneti haldamisel. Seejuures teeb register komisjoniga koostööd ja võtab komisjoni taotlusel arvesse .eu mitut sidusrühma hõlmava nõuanderühma poolt komisjonile esitatud arvamusi.

               2.   Komisjoni nõudmisel eraldab register osa tippdomeeni .eu tekitatud ülejäägist interneti haldamisel kehtivate liidu eesmärkide edendamiseks.

               3.   Register kehtestab üksikasjaliku kava interneti haldamise eesmärkide rahastamiseks. Register võtab selle kava komisjoni eelneval kirjalikul nõusolekul vastu.

            Artikkel 9
            Spekulatiivsed ja kuritarvituslikud registreeringud

               1.   Register kehtestab eeskirjad ja menetlused, et aktiivselt piirata tippdomeenis .eu domeeninimede spekulatiivset ja kuritarvituslikku registreerimist kooskõlas määruse (EL) 2019/517 artikli 11 punktidega b, c ja e. Seejuures teeb register koostööd Euroopa Liidu Intellektuaalomandi Ameti ja muude liidu ametitega.

               2.   Register võtab arvesse vähemalt komisjoni avaldusega 2005/295/EÜ (4) hõlmatud intellektuaalomandi õigusi, kaasa arvatud autoriõigust, kaubamärke ja geograafilisi tähiseid, mis on sätestatud liidu või siseriiklikus õiguses, ning olenevalt sellest, kuivõrd need on kaitstud asjaomase liikmesriigi õigusega: registreerimata kaubamärke, kaubanimesid, äritunnuseid, äriühingute nimesid, perekonnanimesid ning kaitstud kirjandus- ja kunstiteoste nimesid.

               3.   Domeeninimede spekulatiivse ja kuritarvitusliku registreerimise piiramiseks võtab register kasutusele poliitikameetmed ja menetlused, millega tagatakse registreerimisandmete, eeskätt registreerijaid identifitseerivate andmete õigsus. Register tagab, et registripidajad haldavad kandeid vastavalt andmete turvalisuse ja õigsuse põhimõtetele ning kooskõlas liidu õigusega.

               4.   Register kehtestab registreerimistaotluste ning registreerimiskriteeriumide ja registreerijate andmete kontrollimise põhimõtted ja menetlused, millega tagatakse, et teabe kontrollimine toimub enne registreerimist või pärast registreerimist registri algatusel või kõnealuse domeeninime registreerimisega seotud vaidlusest tingituna.

            Artikkel 10
            Domeeninimede tühistamine

               1.   Register rakendab domeeninimede tühistamise põhimõtteid ja menetlusi omal algatusel vastavalt määruse (EL) 2019/517 artikli 4 lõikele 3 või kasutades asjakohast kohtuvälist või kohtumenetlust. Eelkõige tühistab register need domeeninimed, mis on registreeritud ilma nime suhtes õiguseid või õigustatud huvi omamata või mida kasutatakse pahauskselt.

               2.   Domeeninimede tühistamise menetlus hõlmab domeeninime valdaja teavitamist ja annab omanikule võimaluse võtta asjakohaseid meetmeid.

            Artikkel 11
            Vaidluse kohtuvälise lahendamise (ADR) menetlus

               1.   Register pakub .eu domeeninimede registreerimisega seotud vaidluste lahendamiseks lihtsaid, kättesaadavaid, tõhusaid ja ühtseid menetlusi.

               2.   Registri poolt vastu võetud eeskirjad vaidluste kohtuvälise lahendamise menetluste kohta peavad olema kooskõlas Euroopa Parlamendi ja nõukogu direktiiviga 2013/11/EL (5). Neis tuleb võtta arvesse rahvusvahelisi parimaid tavasid selles valdkonnas, kaasa arvatud Maailma Intellektuaalse Omandi Organisatsiooni asjakohaseid soovitusi, ja neis tuleb järgida ühtseid menetluseeskirju, mis on kooskõlas ICANNi ühtse domeeninimevaidluste lahendamise poliitikaga.

               3.   Register võib valida hea mainega ja asjakohaseid teadmisi omava vaidluste kohtuvälise lahendamise organi. Valikumenetlus peab olema objektiivne, läbipaistev ja mittediskrimineeriv. Register avaldab kõnealuste teenuseosutajate loetelu.

            Artikkel 12
            Domeeninimede ja registreerimisandmete andmebaasid

               1.   Register kehtestab põhimõtted ja menetlused, millega tagatakse, et WHOIS-andmebaas sisaldab täpset ja ajakohast teavet ning et selle andmeid avaldatakse ja neile antakse juurdepääs kooskõlas liidu andmekaitse-eeskirjadega.

               2.   Sihilikku ebaõige teabe esitamist domeeninime registreerimisel loetakse registreerimistingimuste rikkumiseks.

            Artikkel 13
            Koostöö pädevate asutustega

               1.   Register teeb koostööd küberkuritegevuse tõkestamises osalevate pädevate asutustega. Ühtlasi teeb register koostööd pädevate asutuste ning avaliku ja erasektori asutustega, kes tegelevad spekulatiivse ja kuritarvitusliku registreerimise tõkestamise, küberturvalisuse ja infoturbe, tarbijakaitse ning põhiõiguste kaitsmisega. Register võimaldab pädevatele asutustele ja avaliku sektori asutustele juurdepääsu andmetele kooskõlas liidu õiguse või liidu õigusega kooskõlas oleva liikmesriigi õigusega, sealhulgas kohtute või asjakohaste volitustega pädevate asutuste korralduste alusel.

               2.   Register kehtestab korra, millega lihtsustatakse koostööd pädevate asutuste ning avaliku ja erasektori asutustega.

            Artikkel 14
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. juuni 2020

                  Komisjoni nimel

                  eesistuja

               Ursula VON DER LEYEN

            (1)  ELT L 91, 29.3.2019, lk 25.

            (2)  COM/2014/072.

            (3)  Euroopa Parlamendi ja nõukogu 11. detsembri 2018. aasta direktiiv (EL) 2018/1972, millega kehtestatakse Euroopa elektroonilise side seadustik (ELT L 321, 17.12.2018, lk 36).

            (4)  Komisjoni avaldus, mis käsitleb Euroopa Parlamendi ja nõukogu direktiivi 2004/48/EÜ (intellektuaalomandi õiguste jõustamise kohta) artiklit 2 (ELT L 94, 13.4.2005, lk 37).

            (5)  Euroopa Parlamendi ja nõukogu 21. mai 2013. aasta direktiiv 2013/11/EL tarbijavaidluste kohtuvälise lahendamise kohta, millega muudetakse määrust (EÜ) nr 2006/2004 ja direktiivi 2009/22/EÜ (ELT L 165, 18.6.2013, lk 63).